b'\n_START_ARTICLE_\nKomisija Ursule von der Leyen\n_START_SECTION_\nImenovanje predsednice in Visokega predstavnika\n_START_PARAGRAPH_\nEvropski svet je 3. julija 2019 Evropskemu parlamentu predlagal, da za predsednico Evropske komisije izvoli nem\xc5\xa1ko politi\xc4\x8darko, \xc4\x8dlanico Evropske ljudske stranke (ELS), Ursulo von der Leyen. Parlament je glasovanje opravil 16. julija in Von der Leyenovo izvolil s 383 glasovi (potrebnih najmanj 374). Von der Leyenova je imela pred glasovanjem deklarativno podporo treh najve\xc4\x8djih politi\xc4\x8dnih skupin v Evropskem parlamentu, ELS, S&D (socialisti) in Renew Europe (liberalci). Tekom razprave sta ji podporo napovedali \xc5\xa1e poljska stranka Pravo in pravi\xc4\x8dnost (PiS) s 24 poslanci, sicer \xc4\x8dlanica politi\xc4\x8dne skupine ECR (konservativci), in v Evropskem parlamentu nepovezano italijansko Gibanje petih zvezd s 14 poslanci. Na podlagi tega gre sklepati, da kandidatke ni podprlo skoraj 100 \xc4\x8dlanov neformalne koalicije ELS-S&D-RE, ki ima 444 poslancev. Kandidatka je bila dele\xc5\xbena \xc5\xa1tevilnih kritik, poslanci evropskega parlamenta so ji o\xc4\x8ditali, da na evropskih volitvah ni bila vodilna kandidatka ELS, medtem, ko so ji \xc4\x8dlani nem\xc5\xa1kih socialnih demokratov, stranke, ki je \xc4\x8dlanica nem\xc5\xa1ke vladne koalicije, o\xc4\x8ditali nepravilnosti pri opravljanju funkcije ministrice za obrambo in ji zaradi tega tudi odpovedali podporo. Tudi sicer je bila kandidatka dele\xc5\xbena najve\xc4\x8d kritik s strani poslancev socialistov. Tako sta ji podporo odpovedala tudi slovenska poslanca S&D Tanja Fajon in Milan Brglez. _NEWLINE_Po izvolitvi je predsednik Evropskega sveta Donald Tusk, 22. julija 2019, izvoljeno predsednico zaprosil za soglasje k imenovanju Josepa Borrella, \xc5\xa1panskega zunanjega ministra, za naslednjega Visokega predstavnika Unije za zunanje zadeve in varnostno politiko. Predsednica je soglasje podala 26. julija, Evropski svet pa je formalno imenovanje opravil s sklepom 5. avgusta 2019. Novi Visoki predstavnik mora biti uradno predlagan s strani nacionalne vlade in prestati zasli\xc5\xa1anje pred Odborom Evropskega parlamenta za zunanje zadeve.\n_START_SECTION_\nProces nominacije kandidatov za komisarje\n_START_PARAGRAPH_\nPo izvolitvi predsednice komisije so dr\xc5\xbeave \xc4\x8dlanice pri Svetu Evropske unije za\xc4\x8dele vlagati uradne nominacije za \xc4\x8dlane komisije. Nekatere dr\xc5\xbeave, ki tega \xc5\xa1e niso storile so uradno sporo\xc4\x8dila imena kandidatov za komisarje.Portugalska in Romunija sta edini \xc4\x8dlanici, ki sta sledili pozivu Von der Leyenove in predlagali dva kandidata, po enega vsakega spola. Poljska je medtem, ker naj bi ji bil zaupan resor kmetijstva, kandidata za komisarja po odstopu prvotnega kandidata, zamenjala._NEWLINE_\xc5\xbde pred svojo izvolitvijo je Ursula von der Leyen jasno sporo\xc4\x8dila, da bo dosedanjega prvega podpredsednika evropske komisije, Nizozemca Fransa Timmermansa, tudi vodilnega kandidata Stranke evropskih socialistov (SES), ponovno imenovala na to pozicijo, hkrati je zagotovila, da bo Danko Margrethe Vestager, \xc4\x8dlanico ti. Ekipe Evropa (skupina 7 evropskih politikov, ki so Stranko zavezni\xc5\xa1tva liberalcev in demokratov za Evropo (ALDE) vodili na evropskih volitvah), imenovala za podpredsednico komisije z de-facto enakim polo\xc5\xbeajem kot Frans Timmermans.\n_START_SECTION_\nKonferenca o prihodnosti Evrope\n_START_PARAGRAPH_\nPredstavnica komisije: podpredsednica Dubravka \xc5\xa0uica'